# **Ammatillisten opettajakorkeakoulujen yhteinen haku** **Ammatillinen opettajankoulutus** **Valintaperusteet lyhyesti 2023**

Hakuaika 3. – 19.1.2023. Hakulomake suljetaan 19.1.2023 klo 15.00.

## **Hakukelpoisuus lyhyesti**

* Ammatillisten tutkinnon osien opettajaksi aikovalta edellytetään korkeakoulututkintoa ja kolme vuotta hakututkinnon alaa vastaavaa ammatillista työkokemusta
* Sosiaali- ja terveysalan opettajaksi aikovalta edellytetään ammattikorkeakoulututkintoa ja viisi vuotta työkokemusta korkeakoulututkintoa vastaavista tehtävistä TAI ylempää korkeakoulututkintoa ja kolme vuotta hakututkinnon alaa vastaavaa ammatillista työkokemusta (sosiaali- ja terveysalan kandidaatin tutkinto ei anna hakukelpoisuutta)
* Tanssi- tai sirkusalan hakijalta edellytetään korkeakoulututkintoa tai kolmen vuoden soveltuvia opintoja sekä taiteellista tai muuta ammatillista ansioituneisuutta. Opettajankoulutuksen haussa katsotaan vähintään kolmen vuoden ammattialan työkokemuksen vastaavan tätä vaatimusta.
* Yhteisten tutkinnon osien opettajaksi aikovalta edellytetään pääsääntöisesti ylempää korkeakoulututkintoa, mutta ei työkokemusta.
* Korkeakoulututkintovaatimuksesta voidaan poiketa vain, jos hakija toimii koulutuksen hakuaikana ammatillisten tutkinnon osien opettajana ja häneen on sovellettavissa nk. poikkeavan tutkinnon momenttia (Asetus 986/1998 § 13, mom. 2). Työkokemusvaatimus on tällöin viisi vuotta.

## **Opiskelijavalinta hakupisteytyksen mukaan**

Opiskelijavalinta perustuu valtakunnalliseen hakupisteytykseen. Opiskelijat valitaan hakupisteiden mukaisessa järjestyksessä koulutusalakohtaisista tai erillisvalintaryhmien muodostamista valintatapajonoista. Pisteytettävien osa-alueiden kokonaispistemäärä on yhteensä enintään 37 pistettä. Hakukelpoisuuteen vaadittavasta tutkinnosta ja työkokemuksesta ei saa hakupisteitä.

## **Hakemuksessa pisteytettävät osa-alueet**

### **Muut suoritetut tutkinnot** Hakututkinnon lisäksi suoritetut tutkinnot, enintään kaksi tutkintoa

|  |  |
| --- | --- |
| Suoritettu tutkinto | Pisteet |
| Ei suoritettuja tutkintoja hakututkinnon lisäksi | 0 pistettä |
| 1 suoritettu tutkinto | 4 pistettä |
| 2 suoritettua tutkintoa | 8 pistettä |

### **Kasvatustieteelliset perusopinnot**

|  |  |
| --- | --- |
| Kasvatustieteelliset perusopinnot | Pisteet |
| Ei suoritettu | 0 pistettä |
| Suoritettu | 10 pistettä |

### **Täydennyskoulutus**

1.1.2015 jälkeen suoritetut koulutukset tai opinnot, yhden koulutuksen laajuus vähintään 1 opintopiste, 1 osaamispiste tai 0,5 opintoviikkoa tai 27 tuntia

|  |  |
| --- | --- |
| Koulutusten tai opintojen laajuus yhteensä | Pisteet |
| Alle 1 opintopiste | 0 pistettä |
| 1 – 3 opintopistettä | 0,5 pistettä |
| 4 – 7 opintopistettä | 1 piste |
| 8 – 11 opintopistettä | 1,5 pistettä |
| 12 – 15 opintopistettä | 2 pistettä |
| 16 – 19 opintopistettä | 2,5 pistettä |
| 20 – 23 opintopistettä | 3 pistettä |
| 24 – 27 opintopistettä | 3,5 pistettä |
| 28 opintopistettä tai enemmän | 4 pistettä |

### **Opetuskokemus oppilaitoksesta**

### Sivutoiminen opetuskokemus rinnastettavissa laskennallisesti päätoimiseksi

|  |  |
| --- | --- |
| Kokemuksen kesto | Pisteet |
| Alle 2 kuukautta | 0 pistettä |
| 2 – 5 kuukautta | 1 piste |
| yli 5 – 10 kuukautta | 2 pistettä |
| yli 10 – 15 kuukautta | 3 pistettä |
| yli 15 – 20 kuukautta | 4 pistettä |
| yli 20 kuukautta | 5 pistettä |

## **Opetuskokemus ammatillisesta koulutuksesta 1.1.2021 jälkeen** Vähintään 5 kuukauden opetuskokemus ammatillisesta oppilaitoksesta ja/tai ammattikorkeakoulusta

|  |  |
| --- | --- |
| Kokemuksen kesto | Pisteet |
| Ei lainkaan tai alle viisi kuukautta opetuskokemusta ammatillisesta oppilaitoksesta ja/tai ammattikorkeakoulusta. | 0 pistettä |
| Vähintään 5 kuukautta opetuskokemusta ammatillisesta oppilaitoksesta ja/tai ammattikorkeakoulusta. | 10 pistettä |

## **Valintajärjestys tasapistetilanteissa**

Hakijat sijoitetaan tasapistetilanteessa valintajärjestykseen seuraavien opettajakorkeakoulujen yhteisesti sopimien painotusten mukaisesti:

1. Ensisijainen hakukohde
2. Opetuskokemus ammatillisesta koulutuksesta 1.1.2021 jälkeen, kyllä
3. Opetuskokemus oppilaitoksesta, yli 20 kuukautta
4. Opetuskokemus oppilaitoksesta, yli 15−20 kuukautta
5. Opetuskokemus oppilaitoksesta, yli 10−15 kuukautta
6. Opetuskokemus oppilaitoksesta, yli 5−10 kuukautta
7. Opetuskokemus oppilaitoksesta, 2−5 kuukautta
8. Kasvatustieteelliset perusopinnot, suoritettu
9. Muut suoritetut tutkinnot, kaksi tutkintoa
10. Muut suoritetut tutkinnot, yksi tutkinto
11. Täydennyskoulutus, 28 opintopistettä tai enemmän
12. Täydennyskoulutus, 24‒27 opintopistettä
13. Täydennyskoulutus, 20‒23 opintopistettä
14. Täydennyskoulutus, 16‒19 opintopistettä
15. Täydennyskoulutus, 12‒15 opintopistettä
16. Täydennyskoulutus, 8‒11 opintopistettä
17. Täydennyskoulutus, 4‒7 opintopistettä
18. Täydennyskoulutus, 1‒3 opintopistettä

Jos valintajärjestys ei ratkea edellä mainituilla kriteereillä, arpoo tietojärjestelmä järjestyksen.